JohanHeinsen/ENO huggingface dataset:
Aalborg Stiftstidende, 1845-07-24
De Herrer, som agte at skyde ved forestaaende Fugleskydning, ville behagelig enten møde eller lade møde hos Hr. Viinhandler Krebs, Løverdagen den 26de Juli, om Eftermiddagen Kl. 6, for at det Fornødne kan blive arrangeret med Hensyn til Skydningen. Aalborg, i Directionen for det borgerlige Skyttelaug", den 18de Juli 1845. A. Hassing. Nissen. Warberg. Lakerede Meubler. Klædeskabe, Borde, Senge, Servanter med Palisander-Couleur og Forziringer, samt en noget brugt poleret Birketræes Stolpeseng staae til Salg hos Maler Mayntzhusen jun. paa Nørregade. Speile, i forgyldte Rammer og i forskjellige Størrelser, faaes til billig Priis hos C. M. Busch, i Løgstör.
Aalborg Stiftstidende, 1845-07-24
Min Boutique er i denne Tid bleven assorteret med en stor Deel fine og ord. Jernvarer, fine og ord. lakerede Brød, Presenteer- og Lysesar-Bakker, fine og ord. Skrivemapper, Lomme og Tegnebøger, Cigaretuier, Stambøger, meget fine Lommeknive, et Udvalg Parfume rier, saasom: Sæbe, vellugtende Vande og Pomade, endeel Nürnberger & finere Legetøi, Prespapir i forskjellige Couleurer og Guldborter m. m. m., hvormed jeg tillader at anbefale mig, til billige Priser. C. M. Busch, i Løgstør.
Aalborg Stiftstidende, 1845-07-24
Blanksværte, extragod, faaes hos C. M. Busch i Løgstør Muursteen, heel- og halvbrændte, samt Tagsteen, begge Sorter af Struer Teglværker, faaes, til bestemte men billige Priser, C. M. Busch, i Logstor. Skummet Melk til 1 1/2 s. pr. Pot kan faaes i Ladegaarden.
Aalborg Stiftstidende, 1845-07-24
Raps til Sæd, af bedste Qvalitet, faaes hos S. J. Ree. Musik i Pavillonen. paa Fredag den 25de ds., Aften Kl. 8. E. A. Mønsted. Efterat have i flere Aar reist i Udlandet og i denne Tid uddannet mig i Skræderprofessionen, og efter nu at have forfærdiget Mesterstykke i Kjøbenhavn, er jeg indtraadt i Compagni med Hr. Skrædermester Jesshersteds, dette tillader jeg mig herved ærbødigst at bekjendtgjøre, forsikkrende reel Behandling og hurtig Expedition. Hjørring, den 23de Juli 1845. Ærbødigst. Rudolph Hartnack.
Aalborg Stiftstidende, 1845-07-24
Da jeg i den senere Tid ikke med behørig Nøiagtighed har kunnet passe min Profession, som mine ærede Kunder har kunne fordre, formedelst mine andre Forretninger, saa er jeg nu indgaaet i Compagni med Hr. Skrædermester Hartnack, som nylig har forfærdiget Mesterstykke i Kjøbenhavn, og beder jeg de Ærede, som forhen have forundt mig deres Søgning, at de fremdeles ville beære mig med Samme og, naar jeg ikke skulde være tilstede, da at henvende dem til bemeldte Hr. Hartnack, som da afgjør det Fornødne. Hjørring, den 23de Juli 1845. Ærbødigst. Jess, Skrædermester.
Aalborg Stiftstidende, 1845-07-24
En duelig Avlskarl, med gode Vidnesbyrd, kan erholde Condition til 1ste November, 1 1/2 Miil fra Aalborg, Adressecomptoiret anviser.
Aalborg Stiftstidende, 1845-07-24
En duelig Meierske, der paa egen Haand kan forestaae et lille Meieri, kan erholde Plads til 1ste Novbr., naar hun henvender sig personlig eller i portofrit Brev til Translateur Wald Møller i Frederikshavn.
Aalborg Stiftstidende, 1845-07-24
En stor Deel Karle, Piger og Drenge kunne anbringes strax og til 1ste November, naar de henvende sig til Fæste contoiret i Frederikshavn.
Aalborg Stiftstidende, 1845-07-24
At Fornyelsen til 5te Classe i det 98de kongl. Classe Lotteri behageligen maatte skee inden den 15de August d. A., samt at nye Lodsedler daglig kunne erholdes af 19 Rbd., bekjendtgjøres herved. Bech.
Aalborg Stiftstidende, 1845-07-24
En Leilighed, bestaaende af 3 Værelser, med Kjøkken og øvrige Beqvemmeligheder, fortrinligt beliggende for en Modehandlerinde eller anden Boutikshandel, er at erholde tilleie til anstundende Michaeli, Flyttetid. Adressecomptoiret anviser.
Aalborg Stiftstidende, 1845-07-24
Tvende Beboelser, hver paa 4 a 5 malede og gibsede Værelser, med øvrige Beqvemmeligheder, anvises tilleie til October Flyttetid fra Adressecomptoiret.
Aalborg Stiftstidende, 1845-07-24
3130 Rbd. 4 Mk. 1 s., Umyndiges Midler, kunne i 11te December næstk. erholdes tillaans imod lovlig og betryggende Sikkerhed. Aalborg, i Overformynderiet, den 17de Juli 1845. Paa Medoverformynders og egne Vegne J. Møller.
Aalborg Stiftstidende, 1845-07-24
Nye flamske Sild, a 16 Sk. Stk., do. (1844) a 8 Sk. pr. Stk., faaes J. B. Færch.
Aalborg Stiftstidende, 1845-07-24
Norsk Kommen sælges til 20 1/2 Rbd. Td. hos J. B. Færch.
Aalborg Stiftstidende, 1845-07-24
Hvor nogle Læs Klover- og Thimotheiho kan bekommes, anvises af Adressecomptoiret.
Aalborg Stiftstidende, 1845-07-24
Fra Sluppen Frederik & Marie, beliggende i Nyhavn, kan bedste Hartlepools Steenkul erholdes i disse Dage til en billig Priis.
Aalborg Stiftstidende, 1845-07-24
Et Parti Sæderug, directe fra Provstiet med vedfølgende Attest for Sammes Ægthed, ventes hertil til Sæde tiden. Bestillinger herpaa modtages forinden afTh. Prehn. Aalborg, den 22de Juli 1845. Et Parti god reen Campine- og Provsti-Sæderug kan til Sædetiden faaes, og modtages Bestilling forinden hos Laurits Nielsen.
Aalborg Stiftstidende, 1845-07-24
Ankomne Bognyheder. Klokkerne eller en Krønik om nogle Klokker, der ringede et gammelt Aar ud og et nyt ind, af Charles Dickens, 72 s.; J Dalarne, af Frederikke Bremer, oversat fra det Svenske, 1 Rbd. 72 s. Fransk Sproglære til Skolebrug, af N. C. L. Abrahams, 1 Rbd. 32 s.; Materialier til at indøve den tydske Formlære, udgiven af C. Walle, Adjunct i Viborg, 48 s.; Et Par Ord om de Forhold, der have fremkaldt det almindelige Ønske hos den danske Geistlighed, at samles i Conventer og om disse Conventers Formaal, af Pastor H. J. Gjessing, 32 s., Bibliothek for huuslig Andagt, 1ste Binds 1ste H., 18 s. (Subscription herpaa modtages). Faaes i Den Reelske Boghandling.
Aalborg Stiftstidende, 1845-07-24
Et smukt beliggende, velvedligeholdt, grundmuret Sted, paa Skomagergaden i Nibe paa 5 Fag, med Hauge, Portrum, Gaardsplads og et Halvtag i Gaarden, kan paa billige Vilkaar erholdes tilkjøbs, eller, om hellere ønskes, tilleie, naar man derom behageligen henvender sig til Sognepræsten i Nibe.
Aalborg Stiftstidende, 1845-07-24
Bekjendtgjørelse. Jeg undertegnede Selveier, Gaardmand Christen Larsen, agter underhaanden at bortsælge min eiende og iboende Gaard Kidstrupholt i Ørse Fjerding. Dronninglund Sogn, staaende for nyt Matriculs Hartkorn 2 Tdr. 1 Skp. 2 Fdkr. 2 Album. Den aarlige Udsæd er omtrent 9 Tdr. Rug, 6 Tdr. Byg og 12 a 15 Tdr. Havre, samt 14 Tdr. Kartofler; af Engho avles aarlig omtrent 30 Læs, Kreaturholdet har været 6 Bæster, 18 a 22 Fækreaturer og 10 a 12 Faar. Eiendommen er næsten samlet og af temmelig god Bonitet; Mergel haves paa Eiendommen og Tørveskiær i Overflødighed. Endeel af Kjøbesummen kan blive indestaaende i Eiendommen. Det bemærkes, at Gaardens Konge- og Kirke-Korn- og Qvægtiender medfølge i Kjøbet. Man accorderer med undertegnede Eier. Kidstrupholt, den 7de Juli 1845. Christen Larsen. Afdøde Jeppe Christensens Gaard Knavre i Mygdahl Sogn, Venneberg Herred, af Hartkorn 4 Tdr. 6 Skpr. 2 Fdkr. 1 1/2 Alb., og Sammes Anpart halve Konge- og hele Kirketiende, agtes bortsolgt underhaanden. Gaarden har et betydeligt Areal gode, deels leerblandede og deels sandmuldede, Jorder, tjenlige til al Slags Sæd, og Bygningerne, der ligge midt i Marken, ere solide samt egner sig, med en noget forandret Jndretning, til Beboelse for en Familie udenfor Bondestanden. Af Sæd er der foruden Kartofler, nedlagt circa 40 Tdr., som dog formedelst Mandens Sygdom og Dødsfald er mindre end forhen, og Besætningen, der, hvis attraaes, kan følge i Kjøbet, er fortiden: 7 Heste, nogle og tyve Fækreaturer og 20 Faar, hvilken dog betydelig vil kunne forøges, eftersom en bedre Drivtsmaade samt Opdyrkning af Heden indføres, og den overalt beqvemt liggende blaa Leermærgel benyttes. Pengevilkaarene kunne blive favorable, og Liebhaverne ville behagelig enten personlig eller i portofrie Breve henvende sig til Enkens, Maren Christensdatters Lavværge, Examinatus juris Aagaard i Odden Mølle pr. Hjørring, der er bemyndiget til at afslutte Handel om Eiendommen og besørge samme paaviist.
Aalborg Stiftstidende, 1845-07-24
Min Gaard Sønder-Strængholt i Alver Sogn, pr. Sæby, agter jeg snarest mulig at bortsælge med Avl og Afgrøde og om ønskes med Besætning. Arealet er 107 Tdr. Land, Havlen ca. 40 Læs aarlig, Besætningen 16 Fækreaturer, men det dobbelte Antal kan græsses om Sommeren, 30 Faar og 4 Heste. Gaarden egner sig fortrinlig til et større Teglværk Anlæg paa Grund af dens rigelige Torvebjergning. Vilkaarene ere yderst billige og fordeelagtige. Man henvender sig skriftlig eller mundtlig til Eieren. Laurin Hoyer. Dette Nr. redigeret af 2. Chr. Borch.
Aalborg Stiftstidende, 1845-07-26
Stiftstidende. Aalborg Adresse-Avis. No 147. mu Aar 1843. Løverdagen den 26de Juli. denne Avis, som udgives af Jens Chr. Borch & Julie Ree og redigeres af Bernhard Roe, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1845-07-26
Gudstjeneste. Tiende Søndag efter Trinitatis prædiker til Høimesse i Budolphi Kirke Hr. Pastor Boesen; i Frue Kirke Hs. H. Hr. Provst Hertel. Til Aftensang i Budolphi Kirke ingen Gudstjeneste; i Frue Kirke Hr. Pastor Bruun.
Aalborg Stiftstidende, 1845-07-26
J Nørretranders Kirke Kl. 1 Hs. H. Hr. Provst Hertel, J Søndertranders Kirke Kl. 9 Hr. Pastor Bruun.
Aalborg Stiftstidende, 1845-07-26
Udlandet. De aabne Angreb, som Grev Montalembert har gjort paa den af England i de fyriske Anliggender fulgte Politik, ere allerede blevne utvetydigt rettesatte i Overhuset. Anledningen dertil gav Lord Beaumont, der forlangte Fremlæggelsen af visse, de syriske Forhold vedkommende, Actstykker, idet han henviste til de i det franske Pairskammer faldne Yttringer. Lord Aberdeen, Ministeren for de udenlandske Anliggender, indvilligede i Fremlæggelsen og erklærede, at man urigtigt ansaae Porten som den eneste Aarsag til de sidste Begivenheder, idetmindste forsaavidt man vilde give den Skyld for, at den ophidsede det ene Parti imod det andet, for at svække dem begge, og for derefter at kunne udøve et raat Herredømme over dem. Han vilde ikke gaae videre ind paa en Undersøgelse af Frankrigs Skytsret over Catholikerne i Levanten, imidlertid maatte Frankrig lade sig det behage, at dele Skytsretten over de Christne i Syrien med Storbrittanien; thi dette havde ifølge en Tractat, der var sluttet med Porten, en Forpligtelse til at sørge for Forbedringen af de Christnes Stilling. Han var fuldkommen overbeviist om, at den franske Regjering havde de samme Øiemed som den engelske, nemlig hverken at understøtte Maroniter eller Druser, i deres Kamp, men kun søge at opretholde Ro og Fred, idetmindste nogenlunde; i ethvert Tilfælde var det ganske ubegrundet, at Frankrig vilde trække sig tilbage fra de andre Stormagters Politik i dette Anliggende, om der ogsaa imellem Stormagterne kunde herske en Meningsforskjel om den Maade, paa hvilken det ulykkelige Land kunde bringes til No. De paa forskjellige Steder imod den britiske Generalconsul i Syrien reiste Beskyldninger havde ikke en Skygge af Grund for sig. Jmedens andre Herrer skreve deres meget rørende og pathetiske Depescher, havde den engelske Consul viist sin Deeltagelse i Gierningen og frelst 5 til 600 Maroniter, som han fandt i en meget ulykkelig Tilstand. Den engelske Politiks Maal var ene og alene, uden unødvendig Jndblanding i Landets indre Anliggender, de Fordele, som tractatmæssigt vare tilsagte Jndvaanerne, enten det var Druserne eller Maroniterne. Lord Beaumont erklærede sig fuldkommen tilfreds med denne Erklæring. – En lang Debat har fundet Sted i Underhuset om et Andragende af Capitain Berkeley, at en større Pengebelønning maatte blive de Tropper og det Flaademandskab, der var blevet saaret i den chinesiske Krig, tildeel.
Aalborg Stiftstidende, 1845-07-26
Den utrættelige Marquis de Boissy, der har forhalet det franske Pairskammers Slutning i flere Dage, har baade bragt den barbariske Krigsførelse (Opbrændelsen af de 800 Araber ved Pelissier, og de barbariske Militairstraffe i Algier paa Bane. Med Hensyn til den Første, sagde han, havde det fundet en Desavouering Sted, men den var for rask, en Oplysning af Sagen maatte gaae forud for den Hvad Militairstraffene angik, saa vare de saa barbariske, at som en Følge af Lænkningen og Krumslutningen havde allerede flere Soldater faaet Arme og Been amputerede. Marschal Soult erindrede om, at der i Afrika tjente Straffe batailloner, for hvilke en overordentlig streng Disciplin var nødvendig. Dertil kommer den særegne Maade at føre Krig, paa i et Land, hvor Soldaten ganske er henviist til sig selv. Desuden vare Skildringerne af Militairstraffenes Haardhed altfor overdrevne. - Krigsministeren modificerede sin Erklæring om Oberst Pelissiers Tog derhen, at de Udtryk, jeg misbilliger og jeg beklager, kun ialmindelighed angik Ulykkestilfældet, saaledes som ethvert Menneske beklager, naar Hundreder af Mennesker maae omkomme paa en ulykkelig Maade. Han vilde i den samme Stilling maaskee have handlet som Pelissier. Man kunde ikke forlange af en Soldat, der kjæmpede imod saa grusomme Fjender, paa saa vanskeligt et Terrain, under saadant et Himmelstrøg, at han ikke skulde gjøre Gjengjæld. J Europa vilde det være strafværdige Handlinger, i Afrika var det Krigens Følger.
Aalborg Stiftstidende, 1845-07-26
Privatbreve fra Buenos=Ayres og Monteviden berette, at Rosas samme Dag, som han modtog den nye britiske Charge d'Affaires, gav befaling til Brown og Oribe om at beskyde Montevider. Brown blev imidlertid passiv, Oribe aabnede derimod Jlden og fortsatte den nogle Timer, indtil Commandeuren for den engelske Escadre sendte ham en Erklæring om, at, hvis han ikke strax ophørte med Skydningen, vilde han tage de eftertrykkeligste Forholdsregler, for at beskytte sine Landsmænd i Byen. Bombardementet ophørte derpaa.
Aalborg Stiftstidende, 1845-07-26
Den Henriquez er nu pludselig hele den spanske Presses Yndling; da Dronning Jsabella ikke synes at kunne lide hans ældre Broder, saa er denne livlige Sømand Prindsen af Jonvilles Ven, den eneste spanske Bourbon som man kan give Dronningens Haand, hvis man ikke vil give Don Carlos's Søn den.
Aalborg Stiftstidende, 1845-07-26
Fædrelandet. Kjøbenhavn, den 22de Juli. Paa Mandag afgaae omtrent 90 Medlemmer af Studenter-Sangforeningen (den hele Forening tæller omtrent 120 Medlemmer, med et kongeligt Dampskib til Skanderborg, for ved deres Nærværelse og Sang at forskjønne Afdækningen af Mindestøtten for Frederik den Sjette. Til denne Fest har den geniale Hartmann componeret en meget smuk Cantate, Ordene af Andersen. Fædrelandet, fik det besynderlige, tilvisse meget ubetimelige, Jndfald at nedlægge en formelig Protest imod at denne Reise skulde tillægges den Mening, at den foretages af Veneration for Frederik den 6tes Minde, hvorimod det kun skulde være, fordi Deeltagerne kunne gjøre en behagelig Reise gratis. Herpaa replicerede naturligviis "Berlingske og der er derved opstaaet en høist ubehagelig Skandale. Studenter-Sangforeningen, eller rettere, de Medlemmer, som deeltage i Touren, have nu gjort en Ende paa denne forat gelige Strid ved saavel i Berlingske som i Fædrelandet at erklære, at de ikke vedkjende sig de dem underlagte Motiver for Deeltagelsen i denne Fest. Selskabet er kun skiftet for Musikkens Skyld, og kun for dens Skyld forretage de Reisen. Frederik den 6te faaer sig da saaledes en Mindestøtte, og han har tilvisse fortjent den meer end Christian den 5te og Frederik den 5te, hvis Støtter kneise paa Kjøbenhavns skjønneste Pladse. Og hans Støtte bliver reist paa det meest passende Sted, midt iblandt hans kjære Bønder, for hvilke hans ærlige, godmodige Hjerte altid slog varmt, og for hvilke han har gjort meer end alle hans Formænd tilsammentagne.
Aalborg Stiftstidende, 1845-07-26
- Dampskibet Unionen" hidbragte os i denne Uge en heel Ladning af svenske Tjenestepiger og Karle, forstørstedelen fra Malmø og Omegn. Rhederiet havde nedsat den sædvanlige Priis, der er 9 Mk., til 4 Mk. pro persona. (O. Th. Av.)- Jenny Lind agter nu med Bestemthed at komme hertil i næste Maaned, for at give nogle Forestillinger.
Aalborg Stiftstidende, 1845-07-26
Ved Gravningen paa Pladsen ved Nicolaitaarn er der forefundet adskillige Smykker, hvoriblandt en smuk, ziirligt forarbeidet Ring, der synes at hidrøre fra Middelalderen. Den er bleven afleveret til Museet for de nordiske Oldsager. - Opgravningen af Liig vedvarer endnu bestandig, og man har allerede transporteret 150 Kurve fulde af Knokler og Been til Assistentskirkegaarden. Naar man veed, at hver Kurv rummer henved 12 Liig, og at Pladsen er omgravet lidt over det Halve, saa kan man erholde en Jdee om, hvor Mange der her have været jordede. (Flyvep.,
Aalborg Stiftstidende, 1845-07-26
Stockholmer Aftonbladet fortæller, at Kongen af Preussen, for hvem man, som bekjendt, paa det kgl. Theater i Kjøbenhavn, ifølge hans eget Ønske, opførte den politiske Kandestøber, skal ved Afreisen fra Danmarks Hovedstad have tilraadet, at lade de skandinaviske Studenter see det samme Stykke. (J det Sted gav man dem jo samme Forfatters "Barselstue. Giver denne Ombytning et Varsel.)(Hemp. Av.)- Det første Numer af den bebudede franske Journal "Le Nord, er den 14de Juli kommet i Boghandelen. Dette Tidsskrift, der redigeres af Cand. Thisted, udgaaer hver Uge og indeholder Udvalg af den franske Literaturs nyeste Frembringelser. Redactionen har tidligere udtalt sig angaaende det Hensigtsmæssige i dette Foretagende, der vil give det ikke ubetydelige Publicum, der under fransk Sprog, en lettere og bedre Adgang til stadig Forbindelse med en Literatur, blandt hvis talrige Frembringelser det ikke er Enhvers Sag at finde det Gode. – Det udkomne Numer indeholder: Mademoiselle Clairval par Madame M. Ageard. - Une samille Corse par A. Dumas - Poesie (Le Reveur par A. Segalas.) – dees Bizarres. (N. Aftbl.)
Aalborg Stiftstidende, 1845-07-26
Hs. K. H. Kronprindsen ventedes i Tirsdags til Odense. (Hr. Av.)
Aalborg Stiftstidende, 1845-07-26
Den offentlige Examen i Odense Cathedralskole har taget sin Begyndelse og fortsættes til d. 30te ds., hvorpaa Translocationen foretages i Gymnasiets Auditorium Torsdagen d. 31te ds. Kl. 10. Ved Udgangen af forrige Skoleaar var Disciplenes Antal 58, af hvilke 7 dimitteredes til Universitetet. Skolen bestaaer for nærværende Tid af 62 Disciple. Til Optagelse i Skolen i det følgende Skoleaar ere hidtil anmeldte 17. Der arbeides nu rask paa Opførelsen af den nye Skolebygning, hvorved Skolen vil komme til at ombytte sit nuværende maadelige Locale med et særdeles smukt, rummeligt og hensigtsmæssigt. - Det til Examen iaar udstedte Jndbydelseskrift indeholder, foruden endeel Skoleefterretninger, en græsk Accentlære af Hr. Adjunct Wiebe. (O. Th. Av.)
Aalborg Stiftstidende, 1845-07-26
Den 16de og 17de ds. d. A. holdt Præsteconventet for Jylland sit aarlige Møde i Viborg; første Dag fra Kl. 10 til 4, anden Dag fra Kl. 8 til 3. Mødet aabnedes og sluttedes med Sang og Bøn. Forhandlingerne, der gik udi paa flere, deels kirkelige, deels reent videnskabelige, Gjenstande, ville senere blive bekjendtgjorte. Til Medlemmer af Bestyrelsen for næste Aar valgtes som Formand Pastor Damgaard i Borberg, Viceformand Pastor Blædel i Brande Pastor Licent, Silverberg i Viborg, Provst Djørup i Thorup, Pastor Jngerslev i Vrendsted. (V. A.)
Aalborg Stiftstidende, 1845-07-26
Brødrene Bils gave i Mandags Aftes i Veile deres første Forestilling. Den Ældste er en virkelig Troldmand; Hvo, som tvivler derom, faaer selv at see hans Kunster. Broderen er dygtig Gymnastiker og Bugtaler; Begge ere fordringsløse, beskedne Mænd, blottede for den sædvanlige Ordbram. Jaften give de den første Forestilling i Horsens. (Veile Av.)¬
Aalborg Stiftstidende, 1845-07-26
Hr. Langes Skuespillerselskab vil begynde sine Forestillinger i Helsingør i Midten af næste Uge. J "Pak vil Hr. Cetti give Baadsm. Palle og Hr. Manzius P. Qvit. Landbosagens Venner kunne vi atter meddele en glædelig Tidende om Hoveriets Afløsning paa et ikke ubetydeligt Gods i Jylland. Hr. Forstjunker v. Lichtenberg, Lehnsbesidder af Stamhuset Bidstrup ved Randers, har nemlig i disse Dage sluttet Overeenskomst med Godsets Bønder om Naturalhoveriets Ophævelse fra 1ste Mai 1846 mod det saare billige Vederlag af 21 Rbd., 2 Arbeidsdage og 2 Reiser aarlig af hver Halvgaard. Føies nu hertil, at Hr. Først junkeren i sin korte Besiddelsestid, foruden betydelige Forbedringer paa Hovedgaardens Marker, Skove og Bygninger, har udskiftet Godsets Hovedbestanddele: Granslev og Skjød Byer, og af disse udflyttet 11 Gaarde og nogle Huse, saa kan det ikke nægtes, at han ikke blot har udviklet en betydelig Virksomhed, men ogsaa viist sig besjælet af sand Følelse for sit Kald og gjennemtrængt af Tidens Aand i disse Ords bedste Betydning, ligesom og den Maade, hvorpaa disse Godsforbedringer ere udførte, vidne om, at den Goddædigheds Aand, hvorved Lichtenbergernes Stammefader har reist sig et uforgængeligt Minde, endnu lever i Slægten. (Ah. Av.)
Aalborg Stiftstidende, 1845-07-26
Aalborg, den 26de Juli. Ved den i Hundedagene indtraadte overordentlige Hede, der ganske har Charakteren af en længere Vedvaren hos sig, er det at haabe, at de ærede Politiøvrigheder, saavel her som paa de andre Steder, ville have den største Opmærksomhed og Aarvaagenhed henvendt paa at træffe alle virkelige og virkende Præservativer imod udbrydende Hundesyge og dennes saa farlige Følger, at det navnlig indskjærpes alle Hundeiere i denne Henseende at anvende den største Forsigtighed, samt at alle herreløse Hunde optages og skydes. Den Politiopmærksomhed, der i Kjøbenhavn er henvendt paa denne farlige Materie, bør at tjene Provindsautoriteterne til Efterlignelse.
Aalborg Stiftstidende, 1845-07-26
Da nu Dampskibet "Frederik den 6te har begyndt en regelmæssig Fart paa Jylland, er det at vente, at den ærede Generalpostdirection heller ikke lader denne ubenyttet til Brevforsendelse, saaledes, at man kan sende Aviser og Breve Onsdag Eftermiddag fra Kjøbenhavn, der da haves i Aalborg senest Fredag Morgen. Ogsaa var der nu fordobblet Anledning til at ønske den før omtalte Passageerpost oprettet, der Onsdag Middag eller Eftermiddag kunde afgaae herfra til Aarhuus og saaledes ikke blot afbenyttes af de mange Passagerer, der ankomme Onsdag Morgen med "Jris" for at gaae sønderpaa, men tillige af dem, der nu maatte ønske at benytte Frederik den 6tes Afgang fra Aarhuus om Torsdagen til Kjøbenhavn. – At Land=Post- og Communicationsforbindelserne saa meget som muligt bringes i Harmoni med Dampskibsfarten, er et oftere i den senere Tid udtalt Ønske, og det er ogsaa den ubetydeligste Haand, som Postadministrationen billigviis bør række til den af den ikke paa anden Maade understøttede Dampskibsfarts Tiltagen og Fremgang. At al saadan indirecte Understøttelse fra Postvæsenets Side ikke vil udeblive, kan man vistnok ogsaa gjøre fuldkommen Regning paa.
Aalborg Stiftstidende, 1845-07-26
- Af "Berl. Tid." for i Onsdags, som vi modtog igaar, hidsætte vi Følgende: Under 19de har Hs. Maj. Kongen allern, resolveret, at Kongens Livcorps herefter skal organiseres med 4 Compagnier, dog med Bibehold af det ved Corpset nu reglementerede Antal Officerer, nemlig: 1 Commandeur, 1 Major, 4 Compagnichefer, Capitainer af 1ste Classe, 4 Secondcapitainer, 8 Premierlieutenanter, 8 Secondlieutenanter og en Adjutant. Ved hvert Compagni ansættes en Capitain af 1ste Classe som Chef, 1 Premierlieutenant og 1 Secondlieutenant. De øvrige: 4 Secondcapitainer, 4 Premierlieutenanter og 4 Secondlieutenanter, ansættes ikke ved noget Compagni, men holdes disponible til at forrette Tjenesten